უნივერსიტეტის ღონისძიებების პორტალი

ილიაუნის სამეცნიერო კაფეში: შეხვედრა პროფესორ ლადო სამუშიასთან
2016-03-22 19:00 (Asia/Dubai)
22 მარტს, სამშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე აბასთუმნის ასტროფიზიკური ობსერვატორიის მკვლევართან და კანზასის უნივერსიტეტის პროფესორთან, ლადო სამუშიასთან.
შეხვედრის თემაა: დაკვირვებითი კოსმოლოგიის ხუთი მნიშვნელოვანი აღმოჩენა.
დაკვირვებითი კოსმოლოგია, როგორც მეცნიერული დისციპლინა, ასი წლისაც არაა. ერთი საუკუნის განმავლობაში ჩატარებულმა კოსმოლოგიურმა დაკვირვებებმა ბევრ უაღრესად საინტერესო და ხშირად მოულოდნელ აღმოჩენამდე მიგვიყვანა. მოხსენებაში განვიხილავთ ხუთ მნიშვნელოვან კოსმოლოგიური აღმოჩენას: სამყაროს გაფართოებას, დიდი აფეთქების თეორიას, ბნელ მატერიას, ბნელ ენერგიას და გრავიტაციულ ტალღებს. რის საფუძველზე ვამტკიცებთ, რომ სამყარო ფართოვდება ან ბნელი ენერგია არსებობს? რას გვიქადის უახლოეს მომავალში დაგეგმილი, გაცილებით უფრო ზუსტი დაკვირვებები? საინტერესოა, რომ ზემოთ ჩამოთვლილი ხუთი დაკვირვებითი ფაქტიდან, ფუნდამენტური ფიზიკის თვალსაზრისით, ორი ჯერ კიდევ აუხსნელია.
დრო: 22 მარტი, 19:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია (ქაქუცა ჩოლოყაშვილის გამზ. #3/5)

საჯარო შეხვედრა თემაზე: არა ცენზურას უნივერსიტეტში!
2016-03-22 18:00
22 მარტს, 18:00 საათზე, ილიას სახელმწიფო უნივერსიტეტის A 101 აუდიტორიაში გაიმართება საჯარო შეხვედრა თემაზე: არა ცენზურას უნივერსიტეტში!
უკანასკნელი პერიოდის მოვლენები ცხადად აჩვენებს, რომ საქართველოს უნივერსიტეტები საფრთხის წინაშე დგას: არსებობს თემები, რომელთა აკადემიურ სივრცეში განხილვას გარკვეული ჯგუფები თუ ინსტიტუტები ეწინააღმდეგებიან.
ბოლო თვეებში საქართველოს უნივერსიტეტებზე ექსტრემისტული ჯგუფების მიერ განხორციელებული ზეწოლა და აკადემიური ღონისძიებების ჩაშლის მცდელობები განგაშის საფუძველს იძლევა – ეს შემთხვევები ტენდენციის სახეს იღებს, რაც, საბოლოოდ, ცენზურის ფორმალური თუ არაფორმალური მექანიზმის ჩამოყალიბებით შეიძლება დასრულდეს.
აღნიშნულ საკითხთან დაკავშირებით, ილიას სახელმწიფო უნივერსიტეტის პროფესორების საინიციატივო ჯგუფმა შეიმუშავა დეკლარაცია, რომელიც საჯაროდ გავრცელდა და ყველა ადამიანს შეუძლია ხელმოწერით დააფიქსიროს საკუთარი მოსაზრება.

დეკლარაცია: https://goo.gl/AJIkH3

22 მარტს, საჯარო შეხვედრაზე, დეკლარაციის საინიციატივო ჯგუფთან ერთად, დაინტერესებული პირები განიხილავენ და იმსჯელებენ უნივერსიტეტის, აკადემიური სივრცის ცენზურისაგან დაცვის მექანიზმებზე.
მონაწილეობას მიიღებენ ილიაუნის პროფესორები და მოწვეული სტუმრები, მათ შორის: გიგა ზედანია, დავით თარხნიშვილი, დავით აფრასიძე, გიორგი გვალია, გია ნოდია, თათა ცოფურაშვილი, თამარ გურჩიანი, ნინო დანელია, თეო ხატიაშვილი, გიორგი მაისურაძე, ლევან ბერძენიშვილი, ნოდარ ლადარია, ნინო დობორჯგინიძე, ლაშა ბაქრაძე, ქეთი დევდარიანი, რატი ამაღლობელი, ლაშა ბუღაძე და სხვები.
დრო: 22 მარტი, 18:00 საათი
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია

ავსტრიული განათლების ფორუმი
2016-03-22 13:00
22 მარტს, 13:00-დან 15:00 საათამდე, ილიას სახელმწიფო უნივერსიტეტი უმასპინძლებს ავსტრიულ განათლების ფორუმს. ფორუმზე გექნებათ შესაძლებლობა გაეცნოთ ავსტრიული განათლების მოდელს, ავსტრიაში უმაღლესი განათლების მიღებისა და დაფინანსების შესაძლებლობებს.
ფორუმის დეტალური პროგრამა იხილეთ აქ.
დრო: 22 მარტი, 13:00 საათი
ადგილმდებარეობა: ილიას სახელმწიფო უნივერსიტეტის B202 აუდიტორია (ჭავჭვაძის გამზ. #32)
სამუშაო ენა: ქართული, რუსული, ინგლისური
დასწრება თავისუფალია.

ილიაუნის მეწარმე კურსდამთავრებულის, გიორგი კენჭუაშვილის, მასტერკლასი: „როგორ ხდება სტუდენტი წარმატებული მეწარმე“
2016-03-22 12:00
22 მარტს, 12:00 საათზე, ილიას სახელმწიფო უნივერსიტეტის E207 აუდიტორიაში (ჩოლოყაშვილის გამზ. #3/5), ილიაუნის მეწარმე კურსდამთავრებულთა ცენტრი, ილიაუნის მართვის ინსტიტუტთან თანამშრომლობით, აგრძელებსყოველთვიური მასტერკლასების სერიას – EANET TALKS და გიწვევთ ილიაუნის მეწარმე კურსდამთავრებულის, გიორგი კენჭუაშვილის, მასტერკლასზე: „როგორ ხდება სტუდენტი წარმატებული მეწარმე“.
დასწრება თავისუფალია.

აბიტურიენტის დღე „ლიგამუსში“ - შეხვედრა ილიაუნის თეატრის ხელმძღვანელთან, ნატალია თვალჭრელიძესთან
2016-03-21 18:00
ილიას სახელმწიფო უნივერსიტეტმა 2016 წლის 22 თებერვლიდან დაიწყო აბიტურიენტებისთვის განკუთვნილი პროექტი – აბიტურიენტის დღე „ლიგამუსში“. პროექტის ფარგლებში, ყოველ ორშაბათს, ილიას სახელმწიფო უნივერსიტეტის წიგნის სახლი „ლიგამუსი” სხვადასხვა მიმართულების პროფესორებსა და ლექტორებს მასპინძლობს. ისინი აბიტურიენტებს, თავიანთ პროფესიასთან ერთად, მათ სფეროში არსებულ გამოწვევებს, მიღწევებსა და სიახლეებს აცნობენ.
21 მარტს, ორშაბათს, 18:00 საათზე, ილიაუნის წიგნის სახლში „ლიგამუსი“ მომავალ სტუდენტებს ილიას სახელმწიფო უნივერსიტეტის თეატრის ხელმძღვანელი, ნატალია თვალჭრელიძე შეხვდება.
საუბრის თემაა: „რატომ იარსებებს თეატრი ყოველთვის?“
ილიაუნის თეატრის ხელმძღვანელი შეეცდება, უპასუხოს თეატრთან დაკავშირებულ მთავარ შეკითხვებს:

რა არის თეატრი?
რატომ არის თეატრი მნიშვნელოვანი ქვეყნისთვის?
რა მნიშვნელობა აქვს ხელოვნების ამ დარგის შესწავლას?
რა პროფესიები სჭირდება თეატრს?
როგორ უნდა გავხდეთ მსახიობი ან რეჟისორი?
როგორ ასწავლიან თეატრალურ ხელოვნებას ილიაუნიში?

დრო: 21 მარტი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

იაპონელი და თურქი მეცნიერების სამუშაო შეხვედრა: "ევოლუციური და ბიოგეოგრაფიული კვლევები ახლო და შორეულ აღმოსავლეთში"
2016-03-21 16:00
21 მარტს, ორშაბათს, 16:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის სამეცნიერო კაფე და საბუნებისმეტყველო მეცნიერებებისა და საინჟინრო ფაკულტეტი, იაპონიისა და თურქეთის უნივერსიტეტებიდან მოწვეული ევოლუციური ბიოლოგებისა და ეკოლოგების მონაწილეობით, გიწვევთ სამუშაო შეხვედრაზე: “ევოლუციური და ბიოგეოგრაფიული კვლევები ახლო და შორეულ აღმოსავლეთში”. შეხვედრის ბოლოს გათვალისწინებულია დისკუსია.
შეხვედრის განრიგი და თემატიკა
დრო: 16:00-16:10 საათი
მისალმება: დავით თარხნიშვილი (ილიას სახელმწიფო უნივერსიტეტი)
დრო:16:10-16:40 საათი
მომხსენებელი: ალექსეი იანჩიკოვი (ბულენტ ეჯევიტის უნივერსიტეტი, ზონღულდაკი, თურქეთი)
თემა: ჰიბრიდული ზონები ცენტრალურ ევროპაში: ბაყაყებიდან თაგვებამდე
დრო: 16:45-17:15 საათი
მომხსენებელი: ფერათ მათური (ბულენტ ეჯევიტის უნივერსიტეტი, ზონღულდაკი, თურქეთი)
თემა: ანატოლიის ბიოგეოგრაფია მცირე ძუძუმწოვრების მაგალითზე
დრო: 17:15-17:45 შესვენება
დრო: 17:45-18:15 საათი
მომხსენებელი: რიუში მაშიდა (ჰოკაიდოს უნივერსიტეტი, იაპონია)
თემა: თანამშრომლობის პერსპექტივები ჰოკაიდოს უნივერსიტეტსა და ილიას სახელმწიფო უნივერსიტეტს შორის
დრო: 18:20-18:50 საათი
მომხსენებელი: იოშიჰორი ნიშიტა (ასისტენტ-პროფესორი, ჰოკაიდოს უნივერსიტეტი, იაპონია)
თემა: გენეტიკური ცვალებადობა MHC კლას II-ის DRB გენებში კვერნისნაირებში: კუნძულოვანი და კონტინენტური პოპულაციების შედარება
დრო: 18:55-19:25 საათი
მომხსენებელი: დაისუკე ჰირატა (დოქტორანტი, ჰოკაიდოს უნივერსიტეტი)
თემა: მურა დათვის (Ursus arctos) მოლეკულური ფილოგეოგრაფია აზიის კონტინენტზე, დაფუძნებული სრული მიტოქონდრიული დნმ-ის შესწავლაზე
დრო: 19:30 საათი
დისკუსია
სამუშაო ენა: ინგლისური
შეხვედრის დრო: 21 მარტი, 16:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია
(ჩოლოყაშვილის გამზ. #3/5)
დასწრება თავისუფალია!
Workshop “evolutionary and biogeography studies in Anatolia and Far East”
schedule:
16:00-16:10 – Welcome, David Tarkhnishvili (Ilia State University)
16:10-16:40 – Alexey YANCHUKOV (Bülent Ecevit Üniversity, Zonguldak, Turkey). Hybrid zones in Central Europe: frogs to mice.
16:45-17:15 – Ferhat MATUR (Bülent Ecevit Üniversity, Zonguldak, Turkey). Biogeography of Anatolia, with the Emphasis of small mammals
17:15-17:45 – Coffee break
17:45-18:15 – Ryuichi MASUDA (Hokkaido University) Future collaborations between our graduate schools
18:20-18:50 – Yoshinori NISHITA (Hokkaido University) Genetic variation of the MHC class II DRB genes among mustelids: a comparison of the insular populations with the related continental ones.
18:55-19:25 – Daisuke HIRATA (Hokkaido University) Molecular phylogeography of the brown bear (Ursus arctos) in Asia, revealed by complete mitochondrial DNA sequences.
19:30– Discussion

ჰარვარდის ბიზნესის სკოლის კურსდამთავრებულის, მაია მელიქიძის, მასტერკლასი: „როგორ მოვხვდეთ მსოფლიოს საუკეთესო უნივერსიტეტში - ჰარვარდის გამოცდილება“
2016-03-19 13:00
19 მარტს, 13:00 საათზე, ილიას სახელმწიფო უნივერსიტეტის E207 აუდიტორიაში (ჩოლოყაშვილის გამზ. #3/5), ილიაუნის მართვის ინსტიტუტის ორგანიზებით, ლიდერთა სკოლის წევრებთან მასტერკლასს ჩაატარებს ჰარვარდის ბიზნესის სკოლის კურსდამთავრებული, მაია მელიქიძე.
მასტერკლასის თემაა: „როგორ მოვხვდეთ მსოფლიოს საუკეთესო უნივერსიტეტში – ჰარვარდის გამოცდილება“.
დასწრება თავისუფალია.

საინფორმაციო შეხვედრა - Erasmus + გაცვლითი პროგრამა
2016-03-18 13:00
2016 წლის 18 მარტს, 13:00 საათზე, ილიას სახელმწიფო უნივერსიტეტის A101 აუდიტორიაში გაიმართება საინფორმაციო შეხვედრა Erasmus + მიმდინარე კონკურსების შესახებ.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტებისა და აკადემიური/ადმინისტრაციული პერსონალის მობილობას ევროპის ქვეყნების სხვადასხვა უმაღლეს სასწავლებელში.
მიმდინარე კონკურსების შესახებ ინფორმაცია იხილეთ აქ.
დამატებითი კითხვების შემთხვევაში, მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს.
საკონტაქტო ინფორმაცია:
მისამართი: ჩოლოყაშვილის გამზ. #3/5, ოთახი E 208
ტელ: 2 22 00 09 (367)
ელფოსტა: erasmusplus@iliauni.edu.ge

საჯარო ლექცია: სოციალური და კულტურული პროექტები საბანკო სფეროს მარკეტინგში
2016-03-18 13:00
18 მარტს 13:00 საათზე, ილიას სახელმწიფო უნივერსიტეტის E 207 აუდიტორიაში (ჩოლოყაშვილის გამზ. #3/5), ილიაუნის ბიზნესის სკოლის ორგანიზებით, „თიბისი ბანკის“ მარკეტინგის დეპარტამენტის ხელმძღვანელი, ნინო ეგაძე, წაიკითხავს საჯარო ლექციას თემაზე: „სოციალური და კულტურული პროექტები საბანკო სფეროს მარკეტინგში“.
დასწრება თავისუფალია.

„ბილი მილიგანის მრავალი გონება“ - დენიელ კიზის რომანის პრეზენტაცია
2016-03-17 19:00
17 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გიწვევთ დენიელ კიზის რომანის – „ბილი მილიგანის მრავალი გონება“ – ქართული თარგმანის პრეზენტაციაზე. წიგნის შესახებ ისაუბრებს მთარგმნელი თინათინ ხომერიკი.
ნაწყვეტი რომანის წინასიტყვაობიდან:
„ეს წიგნი დაწვრილებით მოგვითხრობს უილიამ სტენლი მილიგანის შესახებ. ის პირველი ადამიანია აშშ-ში, რომელიც ერთგვარი ფსიქიკური დარღვევის გამო არაერთ მძიმე ბრალდებაში ცნეს უდანაშაულოდ, რადგან ერთსა და იმავე დროს რამდენიმე პიროვნება იყო. ფსიქიატრიულ და პოპულარულ ლიტერატურაში აღწერილი მრავლობითი პიროვნული აშლილობის მქონე ადამიანებისაგან განსხვავებით, რომლებიც, გამოგონილ სახელებს ამოფარებულნი, ანონიმებად რჩებოდნენ, მილიგანის პიროვნება დაკავებისა და სასამართლოსთვის გადაცემის მომენტიდანვე ათასგვარი მითქმა-მოთქმის საგნად იქცა. მისი პორტრეტი გაზეთების პირველ გვერდებსა და ჟურნალების ყდებზე იბეჭდებოდა. მისი ფსიქიკური შემოწმების შედეგებს საღამოს სატელევიზიო ახალი ამბები და სტატიათა სათაურები მთელ მსოფლიოში ავრცელებდნენ. გარდა ამისა, ის პირველი პაციენტია მრავლობითი პიროვნული აშლილობის მქონეთაგან, კლინიკის პირობებში ოცდაოთხი საათის განმავლობაში გულდასმით რომ ამოწმებდნენ და რომლის პიროვნების მრავლობითი ხასიათიც ოთხმა ფსიქიატრმა და ერთმა ფსიქოლოგმა სასამართლოზე ფიცით დაადასტურეს“.
დრო: 17 მარტი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

საჯარო ლექცია/დისკუსია თემაზე: საქართველოს ეროვნული ანტიკორუფციული პოლიტიკა და საჯარო სამსახურის რეფორმა
2016-03-17 17:00
17 მარტს, 17:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის სტუდენტებისთვის გაიმართება საჯარო ლექცია/დისკუსია თემაზე:„საქართველოს ეროვნული ანტიკორუფციული პოლიტიკა და საჯარო სამსახურის რეფორმა“.
საჯარო ლექცია/დისკუსია გაიმართება საქართველოს იუსტიციის სამინისტროსა და საჯარო სამსახურის ბიუროს ერთობლივი კამპანიის ფარგლებში, რომელიც მიზნად ისახავს სტუდენტების ინფორმირებას ანტიკორუფციულ საკითხებთან დაკავშირებით. ანტიკორუფციულ საკითხებზე საინფორმაციო კამპანიის ფარგლებში, სტუდენტებს ექნებათ შესაძლებლობა, დასვან შეკითხვები და გამართონ დისკუსია კორუფციის წინააღმდეგ ბრძოლის პოლიტიკასა და სტრატეგიული დოკუმენტების, ღია მმართველობის პარტნიორობის ინიციატივასა და საჯარო სამსახურის სფეროში მიმდინარე რეფორმების შესახებ. აღნიშნული კამპანია გაგრძელდება მომავალშიც და მოიცავს საქართველოში ავტორიზებულ ყველა უმაღლეს სასწავლებელს.
საჯარო ლექციის/დისკუსიის დღის წესრიგი და განრიგი იხილეთ თანდართულ ფაილებში.
ანტიკორუფციულ საკითხებზე საინფორმაციო კამპანიის შესახებ სრული ინფორმაცია იხილეთ ბმულზე: http://tcj.gov.ge/ka/news/211/
დრო: 17 მარტი, 17:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ჭავჭავაძის გამზ. #32)

კამპანია „ეს შენ გეხება“ - საინფორმაციო შეხვედრა სტუდენტებთან
2016-03-17 14:00
17 მარტს, 14:00 საათზე, ილიას სახელმწიფო უნივერსიტეტის A 101 აუდიტორიაში, კამპანიის – „ეს შენ გეხება, ისევ გვისმენენ“ – ფარგლებში, ინფორმაციის თავისუფლების ინსტიტუტის დირექტორი, დავით კლდიაშვილი, და სამოქალაქო განვითარების სააგენტოს (სიდა) ხელმძღვანელი, ზვიად დევდარიანი, გამართავენ შეხვედრას სტუდენტებთან.
შეხვედრაზე ორგანიზატორები ისაუბრებენ კამპანიის შინაარსზე და სამომავლო გეგმებზე.
კამპანია – „ეს შენ გეხება, ისევ გვისმენენ“ ბოლო პერიოდში გავრცელებული ფარული ჩანაწერების საპასუხოდ განახლდა. მისი მიზანია, პირადი ცხოვრების ხელშეუხებლობისა და პიროვნების თავისუფლების დასაცავად ერთხელ და სამუდამოდ აღკვეთოს უკანონო მოსმენების და მიყურადების პრაქტიკა.
დრო: 17 მარტი, 14:00 საათი
ადგილმდებარეობა: აუდიტორია A 101, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

გამომცემლობა „შპრინგერის“ რედაქტორის, მიხაელ ლოიხნერის, საჯარო ლექცია: როგორ გამოვაქვეყნოთ სამეცნიერო წიგნები და სტატიები
2016-03-16 14:00
16 მარტს, 14:00 საათზე, ილიას სახელმწიფო უნივერსიტეტის E207 აუდიტორიაში გამომცემლობა „შპრინგერის“ (Springer) გეოგრაფიისა და კლიმატის რედაქტორი, დრ. მიხაელ ლოიხნერი წაიკითხავს საჯარო ლექციას თემაზე: „როგორ გამოვაქვეყნოთ სამეცნიერო წიგნები და სტატიები“.
ლექციის დასრულების შემდეგ მიხაელ ლეხნერი ამ თემასთან დაკავშირებით გაუწევს ინდივიდუალურ კონსულტაციებს დაინტერესებულ პირებს.
ლექცია წარიმართება ინგლისურ ენაზე.
მომხსენებლის შესახებ
მიხაელ ლოიხნერი „Springer Nature“-ის დედამიწის შემსწავლელ მეცნიერებათა, გეოგრაფიისა და გარემოს გამომცემელი რედაქტორია. ის პასუხისმგებელია როგორც წიგნების გამოცემაზე, ასევე ჟურნალების მენეჯმენტზე. 2015წლამდე იყო მიუნხენის ტექნიკური უნივერსიტეტის (გერმანია) ეკოკლიმატოლოგიის პროფესორი, მანამდე კი ფიზიკური გეოგრაფიისა და ლანდშაფტის ეკოლოგიის პროფესორი აიხშტეტ-ინგოლშტადტის უნივერსიტეტში(გერმანია). ასევე იყო მიუნხენისა (გერმანია) და ჰიუსტონის (აშშ) უნივერსიტეტების მკვლევარი.
დრო: 16 მარტი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. #3/5)
დასწრება თავისუფალია.

“სკა-ბიტი” - ილიაუნის ფაბლაბის ღია პროექტი
2016-03-16 12:16
21-ე საუკუნე ინოვაციებისა და გამოწვევების საუკუნეა. ადამიანები ვქმნით კოსმოსურ ხომალდებს, რათა დავიპყროთ მარსი, და ელექტრომანქანებს, რათა დავიცვათ პლანეტა გლობალური დათბობისგან.
თუმცა, კოსმოსური მასშტაბების გარდა, შესაძლებელია ინოვაციებით გაუმჯობესება თუნდაც ისეთი ტრადიციული დარგებისა, როგორიცაა მეფუტკრეობაა.
აქსელერატორი Zoomout და FabLab Iliauni გიწვევთ ყველას, ვისაც არ გაშინებთ გამოწვევები და ვინც ერკვევით მიკროელექტრონიკასა და ინჟინერიაში.
“სკა-ბიტი” – ღია პროექტია (Open Source), რომელიც მიზნად ისახავს თანამედროვე ტექნოლოგიებით აღჭურვილი ფუტკრების სკის შექმნას.
გუნდის წევრები უზრუნველყოფილი იქნებიან პროექტისთვის საჭირო ტექნიკური აღჭურვილობითა და ფაბლაბის ინფრასტრუქტურით, რათა პროექტში ჩართულ წევრებმა შეძლონ პროტოტიპის დაპროექტება, აწყობა და მისი რეალურ პირობებში შემოწმება.

სარეგისტრაციო ფორმა იხილეთ აქ: https://goo.gl/zrI6e0
რეგისტრაციის ბოლო ვადა: 31 მარტი, 2016

Zoomout - პრეაქსელერატორის პრეზენტაცია
2016-03-15 18:00
15 მარტს 18:00 საათზე, ილიას სახელმწიფო უნივერსიტეტის E 207 აუდიტორიაში, გაიმართება პრეაქსელერატორის – Zoomout – პრეზენტაცია.
დღეისთვის მსოფლიოში ძალიან ბევრი აქსელერატორია, რომლებიც ეხმარებიან სტარტაპებს პირველი ნაბიჯების გადადგმაში: აძლევენ მათ საწყის კაპიტალს, წვდომას მენტორების ქსელზე და შანსს, თავიანთი პროტოტიპი გამოსცადონ დიდ ბაზარზე და იპოვონ ინვესტორი. მაგრამ აღნიშნულ აქსელერატორებში მოხვედრა და საწყისი ინვესტიციის მიღება იოლი არ არის.
სწორედ ამიტომ, საქართველოში პირველად ილიას სახელმწიფო უნივერსიტეტში შეიქმნა Zoomout – პრეაქსელერატორი, რომელიც დაეხმარება ქართულ სტარტაპებს პროდუქტის შექმნასა და დახვეწაში, ბრენდირებაში, პრეზენტაციის მომზადებაში და, რაც მთავარია, გლობალურ აქსელერატორებთან წარდგენაში, რათა მათ მიეცეთ შესაძლებლობა, მსოფლიოს წამყვან აქსელერატორებში გააგრძელონ მუშაობა.
დრო: 15 მარტი, 18:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. #3/5)
დასწრება თავისუფალია.

ილიაუნის სამეცნიერო კაფე: ფსიქოლოგიის მეცნიერებათა დოქტორის, ნენსი მარლინის, საჯარო ლექცია - აშშ-ის უმაღლესი განათლების პერსპექტივები
2016-03-10 18:00
10 მარტს, ხუთშაბათს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სამეცნიერო კაფე გიწვევთ შეხვედრაზე სან დიეგოს სახელმწიფო უნივერსიტეტის ყოფილ პრორექტორთან, დოქტორთან, ნენსი მარლინთან.
საუბრის თემა: აშშ-ის უმაღლესი განათლების პერსპექტივები (Perspectives on U.S. Higher Education).
მომხსენებელი ისაუბრებს აშშ-ის უმაღლესი განათლების სისტემაზე, კერძოდ, რით განსხვავდება ის სხვა ქვეყნების უმაღლესი განათლების სისტემებისგან; რატომ მიიჩნევა წარმატებულად და ა.შ.
ლექციის შემდეგ გაიმართება დისკუსია.
დრო: 10 მარტი, 18:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ი. ჭავჭავაძის გამზირი #32)
ლექციის ენაა ინგლისური.
დასწრება თავისუფალია.
მომხსენებლის შესახებ
ნენსი მარლინი, ფსიქოლოგიის მეცნიერებათა დოქტორი
სან დიეგოს სახელმწიფო უნივერსიტეტის საპატიო პრორექტორი
ნენსი მარლინი არის ფსიქოლოგიის პროფესორი, იგი იკავებდა სან დიეგოს სახელმწიფო უნივერსიტეტის პრორექტორის თანამდებობას. მუშაობდა როგორც ადმინისტრაციულ, ისე აკადემიურ თანამდებობებზე მისურისა და ჩრდილოეთ აიოვას უნივერსიტეტებში. მეცნიერებათა დოქტორის ხარისხი ექსპერიმენტულ ფსიქოლოგიაში ნიუ-იორკის უნივერსიტეტში მიიღო. ნენსი მარლინს მინიჭებული აქვს ბიზნესის ადმინისტრირების მაგისტრის საპატიო ხარისხი ვალპარაისოს უნივერსიტეტში (ჩილე) და სამართლის დოქტორის საპატიო ხარისხი დასავლეთ კალიფორნიის სამართლის სკოლაში.
ნენსი მარლინი იყო საჯარო და აგრარული უნივერსიტეტების ასოციაციის (APLU) დირექტორთა საბჭოს წევრი, უმაღლესი განათლების აკრედიტაციის საბჭოს (CHEA) დირექტორთა საბჭოს წევრი, აგრეთვე დირექტორთა საბჭოს წევრი კონფლიქტების დარეგულირების ეროვნულ ცენტრში, სამეურვეო საბჭოს წევრი დასავლეთ კალიფორნიის სამართლის სკოლაში და უმაღლესი განათლების ტესტირების სერვისის მრჩეველთა საბჭოს წევრი. 2003 წელს მან მიიღო NASULGC-ის მაიკლ პ. მალოუნის სახელობის საერთაშორისო ლიდერობის ჯილდო საერთაშორისო განათლების პოპულარიზაციაში შეტანილი განსაკუთრებული წვლილისათვის; 2010 წელს კი აშშ-ის უმაღლესი განათლების ადმინისტრატორთა ათეულში შეარჩიეს.
Dr. Nancy A. Marlin
Professor of Psychology and Provost Emerita of San Diego State University
Nancy A. Marlin is Professor of Psychology and Provost Emerita of San Diego State University. She previously held administrative and faculty positions at the University of Missouri and the University of Northern Iowa. She holds Ph.D. in experimental psychology from The City University of New York. She has been awarded an Honorary Master’s of Business Administration Degree from the Universidad de Valparaíso (Chile), and an Honorary Doctor of Laws Degree from California Western School of Law.
Nancy Marlin served as a member of the Board of Directors of the Association of Public and Land-Grant Universities (APLU) and as a member of the Board of Directors of the Council for Higher Education Accreditation (CHEA). She also serves on the Board of Directors of the National Conflict Resolution Center, the Board of Trustees of the California Western School of Law, and is a member of the ETS Higher Education Advisory Council. She was the 2003 recipient of NASULGC’s Michael P. Malone International Leadership Award for outstanding contribution to the promotion of international education, and in 2010 was one of ten U.S. higher education administrators selected to participate in the India International Education Administrators Seminar.

აბიტურიენტის დღე „ლიგამუსში“ - სამართლის სკოლა: ფილმის ჩვენება და დისკუსია
2016-03-07 18:00
ილიას სახელმწიფო უნივერსიტეტმა 2016 წლის 22 თებერვლიდან დაიწყო აბიტურიენტებისთვის განკუთვნილი პროექტი – აბიტურიენტის დღე „ლიგამუსში“. პროექტის ფარგლებში, ყოველ ორშაბათს, 18:00 საათზე, ილიასსახელმწიფო უნივერსიტეტის წიგნის სახლი „ლიგამუსი” სხვადასხვა მიმართულების პროფესორებსა და ლექტორებს მასპინძლობს. ისინი აბიტურიენტებს, თავიანთ პროფესიასთან ერთად, მათ სფეროში არსებულ გამოწვევებს,მიღწევებსა და სიახლეებს აცნობენ.
7 მარტს, ორშაბათს, 18:00 საათზე, ილიაუნის წიგნის სახლში „ლიგამუსი“. მომავალ სტუდენტებს ილიას სახელმწიფო უნივერსიტეტის სამართლის სკოლის პროფესორ-მასწავლებლები შეხვდებიან.
დამსწრე აუდიტორიას საშუალება ექნება, ნახოს კინოკლასიკად აღიარებული ფილმი – „12 განრისხებული მამაკაცი“. ფილმის დასრულების შემდეგ მოეწყობა დისკუსია, რომელსაც გაუძღვებიან ილიას სახელმწიფო უნივერსიტეტის სამართლის სკოლის ასოცირებული პროფესორი, ნინი გოგიბერიძე და ამავე სკოლის კონსტიტუციური კვლევებიც ცენტრის მკვლევარი, გიორგი მუმლაძე.
ფილმის შესახებ
1957 წელს გადაღებული ფილმი „12 განრისხებული მამაკაცი“ ეხმაურება დღეისთვის ერთ-ერთ აქტუალურ საკითხს საქართველოში – ნაფიცი მსაჯულების ინსტიტუტს. ფილმში მოთხრობილია 12 ნაფიცი მსაჯულის ისტორია. მათც ევალებათ, გაარკვიონ დამნაშავეა თუ არა 18 წლის მოზარდი საკუთარი მამის მკვლელობაში. მსაჯულებმა ერთსულოვანი გადაწყვეტილება უნდა მიიღონ და იმ შემთხვევაში, თუ ისინი დამნაშავედ სცნობენ ბიჭს, იგისიკვდილით დაისჯება.
ფილმში საინტერესოდ იკვეთება ისეთი მნიშვნელოვანი თემები, როგორებიცაა: ლიდერობა, სტერეოტიპული აზროვნება, ავტორიტარიზმი, ძალაუფლების მომხვეჭელობა, გავლენის მოხდენა, ძალაუფლებისა და თავისუფალი ნების კონფლიქტი. ფილმი მაყურებელს საშუალებას აძლევს, იხილოს სასამართლო პროცესი, სადაც როლები მკაცრადაა გადანაწილებული.
დრო: 7 მარტი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)

„სკაპენის ოინები“ - საქველმოქმედო სპექტაკლი ილიაუნის თეატრში
2016-03-06 20:00
6 მარტს, 20:00 საათზე, ილიას სახელმწიფო უნივერსიტეტის თეატრი გიწვევთ საქველმოქმედო სპექტაკლზე „სკაპენის ოინები“. ფრანგი დრამატურგის, ჟან-ბატისტ მოლიერის, ერთმოქმედებიანი კომედია ილიაუნის სცენაზე რეჟისორმა გოგა ქაჩიბაიამ დადგა.
ბილეთის ფასი: 15 ლარი.
სპექტაკლიდან შემოსული თანხა სრულად გადაირიცხება მარი ბურდულის დასახმარებლად.
დრო: 6 მარტი, 20:00 საათი
ადგილმდებარეობა: ილიაუნის თეატრი (ჭავჭავაძის გამზ. #32)

პანელური დისკუსია - გვჭირდება თუ არა სამოქალაქო განათლება?
2016-03-02 18:00
ილიას სახელმწიფო უნივერსიტეტის ორგანიზებით, 2 მარტს, 18:00 საათზე, წიგნის სახლში „ლიგამუსი“ გაიმართება პანელური დისკუსია თემაზე: „გვჭირდება თუ არა სამოქალაქო განათლება?“.
პანელურ დისკუსიაში მონაწილეობას მიიღებენ:

გიგა ზედანია – ფილოსოფოსი, ილიას სახელმწიფო უნივერსიტეტის რექტორი;
გიორგი გვალია, პოლიტოლოგი, ილიას სახელმწიფო უნივერსიტეტის ხელოვნებისა და მეცნიერების ფაკულტეტის დეკანი;
თათა ცოფურაშვილი, ფილოსოფოსი, ილიას სახელმწიფო უნივერსიტეტის პროფესორი;
თამარ გურჩიანი – იურისტი, ილიას სახელმწიფო უნივერსიტეტის ასოცირებული პროფესორი;
თეო ხატიაშვილი – კინომცოდნე. ილიას სახელმწიფო უნივერსიტეტის ასოცირებული პროფესორი;
ნინო ჭიაბრიშვილი – განათლების ექსპერტი, ილიას სახელმწიფო უნივერსიტეტის ასისტენტ-პროფესორი,
ეკა ჭითანავა – „ტოლერანტობის და მრავალფეროვნების ინსტიტუტის“ დირექტორი.

დრო: 2 მარტი, 18:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

პროექტი ილიაუნი+ ილიაუნის პირველი და მეორე კურსის სტუდენტებისთვის
2016-03-01 12:05
„შენი საინტერესო ცხოვრება იწყება აქ“
გაქვს დრო და სურვილი, 2016 წლის გაზაფხულის სემესტრში უკეთ გაიცნო უნივერსიტეტი და უფრო აქტიურად ჩაერთო საუნივერსიტეტო ცხოვრებაში? ბევრ საინტერესო პროექტში მიიღო მონაწილეობა? შეიძინო ახალი მეგობრები და გამოცდილება? გაიმრავალფეროვნო ინტერესები?
ილიას სახელმწიფო უნივერსიტეტის სტუდენტურ საქმეთა დეპარტამენტი გაძლევს უნიკალურ შესაძლებლობას, გახდე პროექტ ილიაუნი+-ის მონაწილე და შენი საუნივერსიტეტო ცხოვრება უფრო საინტერესო და მრავალფეროვანი გახადო.
პროექტის აღწერა
პროექტი ილიაუნი+ მიზნად ისახავს საუნივერსიტეტო და სოციალურ ცხოვრებაში სტუდენტების ჩართულობის გაზრდას. კონკურსის წესით შეირჩევა ილიას სახელმწიფო უნივერსიტეტის ბაკალავრიატის პირველი და მეორე კურსის 50 სტუდენტი, რომლებიც გაზაფხულის სემესტრში მრავალ საინტერესო პროექტში მიიღებენ მონაწილეობას.
პროექტის ფარგლებში დაგეგმილი აქტივობების არასრული სია

საგაზაფხულო სკოლები ილიას სახელმწიფო უნივერსიტეტის რეგიონალურ სასწავლო ცენტრებში;
საჯარო ლექციები თანამედროვე საზოგადოებისა და კულტურის საინტერესო ასპექტების შესახებ;
ვიზიტი ილიას სახელმწიფო უნივერსიტეტის აბასთუმნის ასტროფიზიკურ ობსერვატორიაში;
ვიზიტი ილიას სახელმწიფო უნივერსიტეტის ბოტანიკის ინსტიტუტში;
შეხვედრა ილიას სახელმწიფო უნივერსიტეტის მკვლევრებთან, საინტერესო კვლევების გაცნობა;
ილიას სახელმწიფო უნივერსიტეტის ლაბორატორიების დათვალიერება;
ვიზიტი ილია ჭავჭავაძის სახლ-მუზეუმში;
ვიზიტი ოკუპაციის მუზეუმში;
ვიზიტი პრეზიდენტის რეზიდენციაში;
ვიზიტი ეროვნულ ბანკში;
მონაწილეობა ილიას სახელმწიფო უნივერსიტეტის მკვლევართა მიერ დაგეგმილ საველე გასვლებში;
ვიზიტი ილიას სახელმწიფო უნივერსიტეტის ყაზბეგის სასწავლო ცენტრში.

დეტალურ განრიგს შერჩეული კანდიდატები მიიღებენ ელექტრონულ მისამართზე. მონაწილეებს შეეძლებათ საკუთარი ინტერესების გათვალისწინებით დარეგისტრირდნენ ამა თუ იმ ღონისძიებაზე. პროექტის დასასრულს, სავალდებულოა მისი შეფასება წერილობით, რის შემდეგაც მონაწილეები დაჯილდოვდებიან დამადასტურებელი სერტიფიკატებით.
კონკურსში მონაწილეობის პირობები
თუ ხარ ილიას სახელმწიფო უნივერსიტეტის საბაკალავრო საფეხურის პირველი ან მეორე კურსის სტუდენტი და გსურს გახდე პროექტ ილიაუნი+-ის მონაწილე, მაშინ შეავსე სპეციალური სარეგისტრაციო ფორმა (მისი ყველა ველი) არაუგვიანეს 2016 წლის 10 მარტისა და დაელოდე ჩვენს პასუხს.

სარეგისტრაციო ფორმა

გაითვალისწინე, რომ პროექტის 50 მონაწილე შეირჩევა სწორედ სარეგისტრაციო ფორმაში მითითებული ინფორმაციის საფუძველზე.
რატომ უნდა მივიღო მონაწილეობა პროექტში:

მიიღებ საინტერესო გამოცდილებას და გაიფართოებ ინტერესთა სფეროს;
გაიცნობ და დაუმეგობრდები განსხვავებული გამოცდილებისა და ინტერესების მქონე ადამიანებს;
არაფორმალურ გარემოში შეხვდები ლექტორებს და შენთვის საინტერესო საკითხებზე მიიღებ ინფორმაციას;
სიღრმისეულად გაიცნობ უნივერსიტეტს, რა შესაძლებლობებს გთავაზობს ის, რაც დაგეხმარება კიდევ უფრო საინტერესო გახადო შენი სტუდენტური ცხოვრება და გახდე წარმატებული.

საკონტაქტო ინფორმაცია:
☏ 2 29 47 11
✉student.service@iliauni.edu.ge
Facebook page

„ჟლეტის ღმერთი“ - საქველმოქმედო სპექტაკლი ილიაუნის თეატრში
2016-02-27 20:00
27 თებერვალს, 20:00 საათზე, ილიას სახელმწიფო უნივერსიტეტის თეატრი გიწვევთ საქველმოქმედო სპექტაკლზე „ჟლეტის ღმერთი“. ფრანგი დრამატურგის, იასმინა რეზას პიესა ილიაუნის სცენაზე რეჟისორმა დავით ჭაბაშვილმა დადგა.
ბილეთის ფასია: 10 ლარი
სპექტაკლიდან შემოსული თანხა სრულად გადაირიცხება მარი ბურდულის დასახმარებლად.
დრო: 27 თებერვალი, 20:00 საათი
ადგილმდებარეობა: ილიაუნის თეატრი (ჭავჭავაძის გამზ. #32)

სპექტაკლი
2016-02-27 20:00

მოსწავლეთა მესამე ეროვნული კონფერენცია საბუნებისმეტყველო მეცნიერებებში
2016-02-27 11:00
27 თებერვალს, 11:00 საათზე, ილიას სახელმწიფო უნივერსიტეტის B 202 აუდიტორიაში, ევროკომისიის მიერ მე-7 ჩარჩოპროგრამით დაფინანსებული პროექტის – „ჯაჭვური რეაქცია“ – ფარგლებში, გაიმართება მოსწავლეთა მესამე ეროვნულიკონფერენცია საბუნებისმეტყველო მეცნიერებებში. კონფერენციაში მონაწილეობენ პროექტში 2015-2016 სასწავლო წელს ჩართული სკოლები:

მე-2 საჯარო სკოლა, ბათუმი;
მე-3 საჯარო სკოლა, ბორჯომი;
მე-4 საჯარო სკოლა, თელავი;
მე-12 საჯარო სკოლა, რუსთავი;
ბაკურციხის საჯარო სკოლა, გურჯაანი.

კონფერენციაზე მოსწავლეები როგორც სასესიო, ასევე საგამოფენო ფორმატში წარმოადგენენ კვლევით პროექტებს საბუნებისმეტყველო მეცნიერებებში. საუკეთესო კვლევითი პროექტის წარმდგენი გუნდი 9-10 მაისს საქართველოს სახელით მონაწილეობას მიიღებს საერთაშორისო კონფერენციაზე პლოვდივის უნივერსიტეტში (ბულგარეთში).
დრო: 27 თებერვალი, 11:00 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი (ჭავჭავაძის გამზ. #32)

ოკუპაცია საბრძოლო მოვლენებს მიღმა
2016-02-25 18:00
25 თებერვალს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, საქართველოს ოკუპაციის დღესთან დაკავშირებით, გაიმართება დისკუსია, რომლის მიზანი საბჭოთა ოკუპაციის განსხვავებული პერსპექტივით გააზრებაა. 95 წლის შემდეგ ქართულმა საზოგადოებამ მეტ-ნაკლებად შეიცნო და გაითავისა ეს ტრაგიკული მოვლენა, თუმცა ოკუპაციის შესახებ არსებული დისკუსია, ძირითადად, სამხედრო მოქმედებების განხილვასა და თებერვლის ტრაგიკულ ამბებს ეხება. ყურადღების მიღმა რჩება „არასაბრძოლო“, მშვიდობიანი ოკუპაციის მოვლენები, მათი შედეგები ყოველდღიურ ცხოვრებაში.
ლინგვისტურ კვლევათა ინსტიტუტის ციფრული ჰუმანიტარიის კვლევითი ჯგუფი (პროფ. ნინო დობორჯგინიძე, თამარ კალხიტაშვილი, რატი გუმაშვილი) წარმოადგენს საბრძოლო და მშვიდობიანი ოკუპაციის ნაკლებად ცნობილ მასალას, რომელიც მათ მიერ მომზადებულ პროსოფოგრაფიულ ბაზაშია (http://prosopography.iliauni.edu.ge/) დოკუმენტირებული. დისკუსიის სტუმარი, მიხეილ მინდაძე, ისაუბრებს თავისი ოჯახის (ჯუღელების) რეპრესიის ისტორიაზე, რომელიც სწორედ იმ ურთიერთობებსა და ყოველდღიურ ცხოვრებას ასახავს, რაც ოკუპაციის შემდეგ დამკვიდრდა საქართველოში.
დისკუსიის მოდერატორია ელენე კეკელია.
დრო: 25 თებერვალი, 18:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის #32)
დასწრება თავისუფალია.

წიგნის საჯაროდ კითხვის მსოფლიო დღეს პოეტური კითხვის საღამო წიგნის სახლში „ლიგამუსი“
2016-02-24 17:00
ილიას სახელმწიფო უნივერისიტეტი უერთდება წიგნის საჯაროდ კითხვის მსოფლიო დღეს და 24 თებერვალს, 17:00 საათზე, ილიაუნის წიგნის სახლი „ლიგამუსი“ გიწვევთ „პოეტური კითხვის“ საღამოზე. სტუმარი – პოეტი შოთა იათაშვილი საჯაროდ წაიკითხავს როგორც ძველ, ისე ახალ კრებულში შესულ ლექსებს.
წიგნის საჯაროდ კითხვის მსოფლიო დღე, წიგნის გამომცემელთა და გამავრცელებელთა ასოციაციის ინიციატივით, წელს პირველად აღინიშნება საქართველოში.
დრო: 24 თებერვალი, 17:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

საჯარო ლექცია-დისკუსია: 1921 წლის თებერვალი-მარტი. ბრძოლა დამოუკიდებლობისთვის
2016-02-24 13:00
24 თებერვალს, 13:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია-დისკუსია თემაზე: „1921 წლის თებერვალი-მარტი. ბრძოლა დამოუკიდებლობისთვის“. მოწვეულ სტუმართა შორის იქნება საქართველოს დემოკრატიული რესპუბლიკის (1918-1921წწ.) მთავრობის მეთაურის, ნოე ჟორდანიას, შვილიშვილი – რეჯებ ჟორდანია. ღონისძიებას ასევე დაესწრებიან ეროვნული თავდაცვის აკადემიის სტუდენტები და კადეტთა სამხედრო ლიცეუმის კადეტები.
საჯარო ლექცია-დისკუსიას გაუძღვებიან ისტორიკოსები: მიხეილბახტაძე, დიმიტრი სილაქაძე, ბექა კობახიძე და ლაშა ბაქრაძე.
განრიგი და თემატიკა:

მომხსენებელი: დიმიტრი სილაგაძე – ივ. ჯავახიშვილის სახელობის თბილისის სახელმწიფო უნივერსიტეტის დოქტორანტი; საქართველოს თავდაცვის სამინისტროსა და ხელნაწერთა ეროვნული ცენტრის სტიპენდიანტი. ამჟამად მუშაობს სადოქტორო თემაზე:„საქართველოს პირველი რესპუბლიკის შეიარაღებული ძალები“.
თემა: ქართული არმიის შეიარაღება რუსეთ-საქართველოს 1921 წლის თებერვალ-მარტის ომში, ფოტოპრეზენტაცია
მომხსენებელი: მიხეილ ბახტაძე – ივ. ჯავახიშვილის სახელობის თბილისის სახელმწიფო უნივერსიტეტის პროფესორი
თემა: რა შეცდომები იქნა დაშვებული 1921 წლის 11-16 თებერვალს, სწორი იყო თუ არა გენერალ გიორგი კვინიტაძის 24 თებერვლის გადაწყვეტილება, დაეტოვებინა თბილისი. შეიძლებოდა თუ არა ოკუპაციის თავიდან აცილება.
მომხსენებელი: ბექა კობახიძე – ისტორიის დოქტორი; ილიას სახელმწიფო უნივერსიტეტის მოწვეული პროფესორი; თავდაცვის სამინისტროს თანამშრომელი
თემა: საქართველო საერთაშორისო იზოლაციაში ოკუპაციის წინ
მომხსენებელი: ლაშა ბაქრაძე – პროფესორი, ლიტერატურის მუზეუმის დირექტორი
თემა: კოკარდა სამფეროვანი ქართული დროშის ფერებში სპეციალურად დამოუკიდებელი საქართველოს არმიის ოფიცრებისთვის – ისტორია და პრეზენტაცია
დრო: 24 თებერვალი, 13:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

იმგზავრე ველოსიპედით და მიირთვი ორცხობილა - საქველმოქმედო აქცია
2016-02-23 18:13
26 თებერვალს, პარასკევს, 19:30 საათზე, ვარდების მოედანზე (ველოსიპედის ძეგლის პირდაპირ), ფონდი „პარტნიორობა საგზაო უსაფრთხოებისთვის“, Critical Mass და ილიას სახელმწიფო უნივერსიტეტი აწყობენ ერთობლივ საქველმოქმედო ღონისძიებას სახელწოდებით – იმგზავრე ველოსიპედით და მიირთვი ორცხობილა. პროექტი, რომლის მიზანია უსაფრთხო სატრანსპორტო საშუალების – ველოსიპედის პოპულარიზაცია თბილისში, ითვალისწინებს ილიას სახელმწიფო უნივერსიტეტის შენობის წინ, ჭავჭავაძის გამზირზე, ველოსიპედის სადგომების მონტაჟს. საქველმოქმედო აქციის ფარგლებში, გაიყიდება ამერიკული ორცხობილები (ფასი 50 თეთრი) და შეგროვილი თანხა სრულად მოხმარდება პროექტის წარმატებით განხორციელებას – ჭავჭავაძის ქუჩაზე ველოსიპედის სადგომების მონტაჟს.
პროექტის შესახებ დამატებითი ინფორმაციისთვის ეწვიეთ ბმულს.
დრო: 26 თებერვალი, 19:30 საათი
ადგილმდებარეობა: ვარდების მოედანი (ველოსიპედის ძეგლის პირდაპირ)

საქართველოს პირველი რესპუბლიკის კონსტიტუციის მიღების დღისადმი მიძღვნილი საჯარო ლექცია-დისკუსია
2016-02-22 14:00
22 თებერვალს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საქართველოს პირველი რესპუბლიკის კონსტიტუციის მიღების დღისადმი მიძღვნილი საჯარო ლექცია-დისკუსია და ფოტოგამოფენა, რომელსაც საქართველოს საკონტიტუციო სასამართლო წარმოადგენს.
ღონისძიებას გახსნის ილიას სახელწიფო უნივერსიტეტის რექტორი, პროფესორი გიგა ზედანია. მოხსენებებს წაიკითხავენ ილიაუნის პროფესორები და მოწვეული ლექტორები: გიორგი პაპუაშვილი, ემზარ ჯგერენაია და ნინო დობორჯგინიძე.
საქართველოს პირველი რესპუბლიკის კონსტიტუცია აღნიშნული დროის მკვლევრებისთვის ასოცირდება ევროპულ სამართლებრივ ტრადიციებთან, თანასწორობის, თავისუფლებისა და სეკულარული სახელმწიფოს დამფუძნებელ პროგრესულ ნორმებთან. 1921 წლის კონსტიტუცია კონსტიტუციების მიღების პირველი ტალღის ნაწილია და იმავე დროსაა შექმნილი, როცა იწერებოდა: ავსტრიის, ფინეთის, გერმანიის (ვაიმარის რესპუბლიკა), ბალტიის ქვეყნების კონსტიტუციები. კონსტიტუციამ მხოლოდ ერთი დღე იარსება და შეუძლებელია გავარკვიოთ, თუ რამდენ ხანს დარჩებოდა უცვლელად, რომ არა რუსული ოკუპაცია. ამისდა მიუხედავად, დოკუმენტის გამოკვლევა მნიშვნელოვანი გამოწვევაა, რადგან დამოუკიდებლობის სამწლიანი პერიოდის დროს არსებული საჯარო დებატების და იდეების საინტერესო მემატიანედ რჩება.
ლექციათა განრიგი და თემატიკა:

მომხსენებელი: გიორგი პაპუაშვილი
თემა: საქართველოს პირველი რესპუბლიკის კონსტიტუციის შინაარსის სამართლებრივი ანალიზი
ანოტაცია: მოხსენება შეეხება კონსტიტუციის ძირითადი პრინციპებისა და ნორმების მიმოხილვას.
მომხსენებელი: ემზარ ჯგერენაია
თემა: პირველი რესპუბლიკა და მისი კონსტიტუცია – ბარიერები ამ მოკლე და მშფოთვარე ისტორიის გასაგებად და წყაროები მისი რეკონსტრუქციისათვის
ანოტაცია: საბჭოთა პოლიტიკური კონიუნქტურის გამო, საქართველოს პოლიტიკური და საზოგადოებრივი ცხოვრების ერთი მონაკვეთი – საქართველოს პირველი რესპუბლიკა – დავიწყებას და ცალმხრივ იდეოლოგიურ ფალსიფიკაციას იყო დაქვემდებარებული. ქართველმა საბჭოთა ადამიანმა ძალიან ცოტა რამ იცოდა საქართველოს დამოუკიდებელი რესპუბლიკის არცთუ ხანგრძლივ, მაგრამ უაღრესად საინტერესო ისტორიაზე.
რა იცის თანამედროვე ქართველმა პირველი რესპუბლიკისა და მისი კონსტიტუციის შესახებ? შევძელით თუ არა ყველა ბარიერის მოშლა ამ მოკლე და მშფოთვარე ისტორიის გასაგებად? რა ბარიერებია ეს? სად და როგორ უნდა ვეძებოთ წყაროები ამ ისტორიის რეკონსტრუქციისათვის?
მომხსენებელი: ნინო დობორჯგინიძე
თემა: ლინგვისტურ კვლევათა ინსტიტუტის ციფრული ჰუმანიტარიის კვლევითი ჯგუფის მიერ მომზადებული პროექტი: საქართველოს პირველი რესპუბლიკის პროსოპოგრაფიული ბაზა და სოციალური კლასტერების ანალიზი
ანოტაცია: მოხსენება შეეხება ზემოაღნიშნულ ბაზაში დოკუმენტირებული მასალის მიხედვით, ნეტვორკ-ანალიზატორის საშუალებით, პირველი კონსტიტუციის შექმნაში მონაწილე სოციალურ ჯგუფებსა და პარტიათა ქსელს და მათ პოზიციას სხვადასხვა საკითხთან მიმართებაში კონსტიტუციაზე მუშაობის პროცესში.
დრო: 22 თებერვალი, 14:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

ასისტენტ-პროფესორ გიორგი დალაქიშვილის საჯარო ლექცია: „მზის აქტივობა და მისი შესაძლო გავლენა დედამიწაზე“
2016-02-18 19:00
18 თებერვალს, ხუთშაბათს, 19:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის საბუნებისმეტყველო მეცნიერებებისა დასაინჟინრო ფაკულტეტის ასისტენტ-პროფესორთან, გიორგი დალაქიშვილთან.
საუბრის თემაა: „მზის აქტივობა და მისი შესაძლო გავლენა დედამიწაზე“.
შეხვედრაზე განიხილება მზის ზედაპირზე მზეზე მიმდინარე ენერგეტიკული პროცესები და მზიდან წამოსული ნაკადების/ამოფრქვევების დინამიკა; მზეზე მიმდინარე პროცესების გავლენა თანამგზავრებზე, დედამიწისატმოსფეროში მიმდინარე დინამიურ პროცესებზე, დედამიწაზე არსებულ ინფრასტრუქტურაზე, ცოცხალსა თუ არაცოცხალ ბუნებაზე და ადამიანებზე.
დრო: 18 თებერვალი 19:00 საათი
ადგილმდებარეობა: ილიას სახელმწიფო უნივერსიტეტის E207 აუდიტორია (ჩოლოყაშვილის გამზ. #3/5)
დასწრება თავისუფალია.

საერთაშორისო სამეცნიერო კონფერენცია: „გეოპოლიტიკური ტრანსფორმაციები კავკასიაში“
2016-02-18 12:50
2016 წლის 18 მარტს, ილიას სახელმწიფო უნივერსიტეტის პოლიტოლოგიის ინსტიტუტი და ბათუმის შოთა რუსთაველის უნივერსიტეტი ატარებენ საერთაშორისო სამეცნიერო კონფერენციას „გეოპოლიტიკური ტრანსფორმაციები კავკასიაში“
კონფერენციის სამუშაო ენებია: ქართული, ინგლისური და რუსული.
კონფერენციაში მონაწილეობის მსურველებმა 2016 წლის 10 მარტამდე უნდა გამოგზავნონ აბსტრაქტი (300-500 სიტყვა) ქართულ, ინგლისურ ან რუსულ ენაზე შემდეგ ელექტრონულ მისამართზე: malkhaz.matsaberidze@iliauni.edu.ge.
აბსტრაქტს თან უნდა ერთვოდეს ავტორის სახელი და გვარი, სამუშაო ადგილი, თანამდებობა და საკონტაქტო ელფოსტა.
კონფერენციის შემდეგ იგეგმება სტატიების კრებულის გამოქვეყნება.
სტატიის მოცულობა: 3.000- 5.000 სიტყვა.
ნაშრომი გაფორმებული უნდა იყოს ციტირების APA სტილით.
